Harriet Christina Cany Peale

Harriet Christina Cany Peale (Philadelphia, 1799 – idem, 1869 a oa ul livourez stadunanat, un ezel eus al luskad Hudson River School.

Ganet e oa bet e 1799 e Philadelphia, e Pennsylvania, merc'h da Charles ha Mary Cany, a oa kenwerzhourien.

Pa voe intañvez a-raok 1840 e labouras Harriet Cany e stal he zudHagood, op. cit., p. 45. hag e teskas al livouriezh digant ar poltredour Rembrandt Peal (1778-1860), a euredas e 1840. Ur studio a rannent e Philadelphia.

Er bloaz-se end-eeun e tiskouezas an arzourez taolennoù er Pennsylvania Academy of Fine Arts, ma kendalc'has da ziskouez betek diwezh he buhez.

Berzh bras a eure e 1848 gant he zaolenn Her Mistress's Clothes ma weler ur vatezh afroamerikan gwisket gant dilhad ha bravigoù he implijerez wenn, a zo en he c'hichen dirak ur melezourLoomis, op. cit..

Mervel a reas e Philadelphia d'an 12 a viz Genver 1869, oadet a 70 vloaz. E bered iliz katolik St. Mary e Philadelphia emañ he bez.

Levrlennadur
 Hagood, Martha N. & Harrison, Jefferson C.. American Art at the Chrysler Museum – Selected Painting, Drawing, and Sculpture. Charlottesville : University of Virginia Press, 2005 

Liammoù diavaez
 Loomis, Erik. 
Notennoù

Rummad:Livourezed SUA
Rummad:Hudson River School
Rummad:Ganedigezhioù 1799
Rummad:Marvioù 1869